PREDLOG

Na osnovu člana 55 Zakona o komunalnim djelatnostima („Sl. list Crne Gore“ br.55/16, 74/16, 02/18 ,66/19) i člana 18 stav 1 tačka 9 Statuta DOO „Vodovod i kanalizacija“ Tivat („Sl.list Crne Gore-opštinski propisi“ br 32/13,15/15, 55/17 i 45/19) i člana 35 Statuta opštine Tivat ("Sl. list Crne Gore – opštinski propisi“ br. 24/18,09/20), Skupština opštine Tivat, na sjednici održanoj dana \_\_\_\_\_\_. godine, donijela je

ODLUKU

o davanju saglasnosti na visinu cijene usluga DOO „Vodovod i kanalizacija“ Tivat za javno vodosnabdijevanje i prihvatanje i odvođenje komunalnih otpadnih voda za 2022.godinu

Član 1

Daje se saglasnost na Odluku Odbora direktora br 42 od 15.07.2021.godine o visini cijene usluga DOO „Vodovod i kanalizacija“ Tivat za javno vodosnabdijevanje i prihvatanje i odvođenje komunalnih otpadnih voda za 2022.godinu.

Član 2

Ova Odluka stupa na snagu osmog dana od dana objavljivanja u "Sl. listu CG- opštinski propisi".

Broj:

Tivat, \_\_\_\_\_\_\_\_\_\_\_\_. godine

Skupština Opštine Tivat

Predsjednik

dr Andrija Petković

Obrazloženje

Pravni osnov za donošenje ove odluke sadržan je u članu 55 Zakona o komunalnim djelatnostima kojim je propisano da zahtjev za davanje saglasnosti na visinu cijene komunalne usluge podnosi vršilac komunalne djelatnosti skupštini jedinice lokalne samouprave.

Od strane DOO “Vodovod i kanalizacija” Tivat dostavljen je zahtjev za davanje saglasnosti na visinu cijene komunalne usluge za 2022.godinu. Uz zahtjev je dostavljena Odluka Odbora direktora o usvajanju predloga cijena za obavljanje komunalnih djelatnosti DOO “Vodovod i kanalizacija” Tivat za 2022.godinu, kao i Odluka regulatorne agencije za energetiku i regulisane komunalne djelatnosti o davanju saglasnosti na predlog cijena usluga. Članom 18 stav 1 tačka 9 Statuta DOO Vodovod i kanalizacija Tivat je propisano da Osnivači Društva daju saglasnost na cjenovnik usluga koji utvrđuje Odbor direktora.

Shodno navedenom pristupilo se izradi ove odluke i predlaže se njeno usvajanje.

Obrađivač

Služba Skupštine